|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Schválením návrhu nariadenia vlády, ktorým sa vyhlasuje prírodná rezervácia Záhradská (ďalej len „návrh nariadenia vlády“), dôjde k zväčšeniu výmery existujúcej prírodnej rezervácie (PR) Záhradská, zahrnutím územia európskeho významu SKUEV0374 Záhradská. Vyhlásením PR Záhradská sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany PR Záhradská sú dva prioritné biotopy európskeho významu Pr3 Penovcové prameniská (7220\*), Ls1.3 Jaseňovo-jelšové podhorské lužné lesy (91E0\*), štyri biotopy európskeho významu Tr1 Suchomilné travinno-bylinné a krovinové porasty na vápnitom substráte (6210), Lk1 Nížinné a podhorské kosné lúky (6510), Lk5 Vysokobylinné spoločenstvá na vlhkých lúkach (6430), Ra6 Slatiny s vysokým obsahom báz (7230), biotop národného významu Lk3 Mezofilné pasienky a spásané lúky.  Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť. Slatinná a pramenisková vegetácia s prevládajúcimi nízkymi ostricami (*Carex* spp.), páperníkom (*Eriophorum* spp.) a s typicky vyvinutou vrstvou machov (biotopy 7220\* a 7230) patria medzi najohrozenejšie spoločenstvá Bielych Karpát. Na slatinné spoločenstvá plynule nadväzujú plošne rozsiahlejšie vysokobylinné vlhké lúky (biotop 6430), patriace do zväzu *Calthion palustris*. Tieto vlhké lúky s pichliačom potočným (*Cirsium rivulare*), sa vyznačujú veľkou druhovou pestrosťou vyšších rastlín. Z charakteristických druhov sú to napr. pichliač potočný a pichliač zelinný (*Cirsium rivulare*, *Cirsium oleraceum*), angelika lesná (*Angelica sylvestris*) a z vzácnych druhov napr. kruštík močiarny (*Epipactis palustris*). K mokradným biotopom zaraďujeme aj prioritný biotop 91E0\*. Okrem mokradných spoločenstiev sa na území PR Záhradská nachádzajú rozsiahlejšie mezofilné a teplomilné lúky a sady nad osadou Záhradská (biotopy 6510 a 6210). V severnej časti PR Záhradská je na malej časti územia pod lesom vyvinutý fragment biotopu národného významu Lk3.  Predmetom ochrany CHA Záhradská sú aj biotopy druhu rastliny národného významu vstavač obyčajný (*Orchis morio*), biotopy piatich druhov živočíchov európskeho významu pimprlík mokraďný (*Vertigo angustior*), pimprlík bruškatý (*Vertigo moulinsiana*), spriadač kostihojový (*Euplagia quadripunctaria*\*), ohniváčik veľký (*Lycaena dispar*), kunka žltobruchá (*Bombina variegata*) a biotopy siedmich druhov živočíchov národného významu: rak riečny (*Astacus astacus*), mlok horský (*Triturus alpestris*), salamandra škvrnitá (*Salamandra salamandra*), slepúch lámavý (*Anguis fragilis*), užovka obojková (*Natrix natrix*), užovka stromová (*Elaphe longissima*), dulovnica väčšia (*Neomys fodiens*).  Vyhlásením PR Záhradská sa predpokladá pozitívny vplyv aj na ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Záhradská, Chránená krajinná oblasť (CHKO) Biele Karpaty | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením PR Záhradská bude v súlade s požiadavkami Európskej komisie zabezpečená právna ochrana územia, čím budú vytvorené podmienky pre zachovanie resp. obnovenie priaznivého stavu predmetu ochrany PR Záhradská. Opatrenia sú prioritne zamerané na ochranu biotopov a biotopov druhov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších druhov živých organizmov, vrátane druhov národného a európskeho významu, ktoré sa v území vyskytujú. PR Záhradská poskytuje dobré existenčné podmienky viacerým vzácnym druhom živočíchov. Z bezstavovcov treba vyzdvihnúť mäkkýše, ktorých výskyt svedčí o stabilnom hydrologickom režime v území v postglaciálnom období. Z hmyzu sú tu početné rovnokrídlovce – koníky i kobylky, bežné druhy motýľov – babôčky, perlovce, očkáne i niektoré lišaje a pod. Avifaunu reprezentujú hlavne druhy typické pre lesné biotopy, za zmienku stojí napríklad muchárik bielokrký (*Ficedula alba*), pozorovaný bol vodnár obyčajný (*Cinclus cinclus*), hniezdenie však nebolo potvrdené. Lúky a staré sady sú vhodným prostredím pre bežné druhy spevavcov – sýkorky, drozdy, stehlíky, penicu čiernohlavú (*Sylvia atricapilla*) a pod.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Záhradská, CHKO Biele Karpaty | | *celkové hodnotenie environmentálnej významnosti vplyvu* | významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany PR Záhradská môže pozitívne ovplyvniť všetky zložky okolitého ekosystému vrátane vôd. Územím PR Záhradská preteká vodný tok Kamečnica, ktorý je vodohospodársky významným vodným tokom podľa vyhlášky Ministerstva životného prostredia Slovenskej republiky č. 211/2005 Z. z., ktorou sa ustanovuje zoznam vodohospodársky významných vodných tokov a vodárenských vodných tokov. Vodný tok Kamečnica je hlavným indikátorom hydrologických pomerov v PR Záhradská. Okrem vodného toku Kamečnica pretekajú územím aj pramenné stružky z výverov podzemných vôd v päte ľavého svahu doliny, ale aj z výverov mimo územia (v pravom svahu doliny). Podzemná voda sa tvorí v puklinovom prostredí, kde nadobúda aj uhličitanovo-vápenaté chemické zloženie. Na jej tvorbe sa podieľajú predovšetkým atmosférické zrážky. Vyhlásenie PR Záhradská môže prispieť k zachovaniu dobrého stavu vôd v území.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Záhradská, CHKO Biele Karpaty | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany PR Záhradská pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Záhradská, CHKO Biele Karpaty | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PR Záhradská pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje prírodná rezervácia Záhradská, dôjde k rozšíreniu existujúcej PR Záhradská, ktorá má v súčasnosti výmeru 1,2823 ha a platí v nej štvrtý stupeň ochrany podľa § 14 zákona č. 543/2002 Z. Z. o ochrane prírody a krajiny v znení neskorších predpisov. Vznikne chránené územie s rovnomenným názvom PR Záhradská s výmerou 8,7323 ha. Opatrenia, ktoré budú vykonávané v PR Záhradská na dosiahnutie cieľov jej ochrany, môžu priaznivo ovplyvniť aj CHKO Biele Karpaty, v ktorej sa nachádza PR Záhradská.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Záhradská, CHKO Biele Karpaty | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. PR Záhradská je zároveň územím európskeho významu. Vyhlásením PR Záhradská sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu (EÚ) ako celok. Ochrana biotopov a druhov európskeho významu v PR Záhradská prispeje k dosiahnutiu ich priaznivého stavu v rámci EÚ. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |